**VILNIAUS RAJONO SAVIVALDYBĖS ŠEIMOS TARYBOS**

**POSĖDŽIO PROTOKOLAS**

2022 m. birželio 16 d. Nr. SPŠV-34

**Posėdis įvyko 2022-06-16**, posėdžio pradžia 13.00 val. (nuotoliniu būdu pasitelkiant „Teams“ platformą).

**Posėdžio pirmininkė** Kristina Malinovska, Vilniaus rajono savivaldybės administracijos Socialinių paslaugų šeimai ir vaikui skyriaus vedėja.

**Posėdžio sekretorius** Aneta Subotovič, Vilniaus rajono savivaldybės administracijos Socialinių paslaugų šeimai ir vaikui skyriaus vyr. specialistė.

 **Dalyvavo**: (nuotoliniu būdu) Šeimos tarybos nariai:

1. Kristina Boroško, Vilniaus rajono savivaldybės tarybos narė;
2. Irena Ingelevič, Vilniaus rajono savivaldybės administracijos Socialinės rūpybos skyriaus vedėja;
3. Jurgita Pukienė, VšĮ „Vaikų ir paauglių socialinio centro“ direktorė;
4. Irena Baranovskaja, Rudaminos seniūnijos bendruomenės centro valdybos narė;
5. Loreta Vitkutė-Maigienė, VšĮ Vilniaus rajono centrinės poliklinikos Psichikos sveikatos centro vedėja;
6. Julija Šimkūnaitė, Asociacijos „Vaidotų bendruomenė“ narė;
7. Leokadija Pavtel, Vilniaus rajono šeimos ir vaiko krizių centro direktorė;
8. Beata Bartkienė, Vilniaus rajono socialinių paslaugų centro direktorė;

**DARBOTVARKĖ:**

 1. Šeimų situacijos Vilniaus rajone aptarimas;

 2. Dėl globėjų dienos paminėjimo Kalveliuose;

 3. Kiti einamieji klausimai.

 **SVARSTYTA**

1. **Šeimų situacijos Vilniaus rajone aptarimas.**

Vilniaus rajono šeimos taryba aptarė, kaip dabartinė pasaulinė situacija, pandemijos pasekmės įtakoja Vilniaus rajono šeimas. Posėdžio dalyviai dalijosi savo įžvalgomis ir pastebėjimais apie tai, kaip dabartinėje situacijoje šeimos sprendžia iškilusias problemas. Buvo pastebėta, kad dabartinės realijos sukelia žmonėms daug baimių dėl darbo praradimo, dėl karo grėsmės. Šeimos noriai priima Maisto banko paramą, nes jų gaunamas atlygis neatliepia poreikių dėl padidėjusių maisto produktų ir vaistų kainų, žmonės priversti taupyti, atsisakyti tam tikrų paslaugų. Taip pat Šeimos tarybos nariai nuogąstavo, kad trūksta stovyklų vaikams, tėvai jaudinasi dėl vaikų užimtumo, ne visų šeimų biudžetai leidžia naudotis šia paslauga. Vaikai paliekami namuose, mažai kontaktuoja su tėvais, piktnaudžiauja naudojimusį internetu. Kristina Malinovska, Vilniaus rajono savivaldybės administracijos Socialinių paslaugų šeimai ir vaikui skyriaus vedėja pasidžiaugė, kad Vilniaus rajone veikia jau 11 vaikų dienos centrų, kuriuose vaikai, turintys Vilniaus rajono savivaldybės administracijos komisijos sprendimus dėl socialinių paslaugų skyrimo, gali prasmingai praleisti laiką, paruošti pamokas, dalyvauti įvairiuose užsiėmimuose.

 **NUTARTA**

**Išsiaiškinti, kokia yra situacija darbo rinkoje, koks yra bedarbystės lygis ir aptarti galimus pagalbos veiksmus. Surinkti informaciją ir paruošti straipsnį apie vaikų emocinę būklę, apie tėvų dėmesį vaikams, apie jų saugumą.**

**SVARSTYTA**

1. **Globėjų dienos minėjimas Vilniaus rajono šeimos ir krizių centre.**

Pirmąjį liepos savaitgalį Lietuvoje minima Globėjų diena. Šeimos tarybos nariai aptarė, kokie renginiai vyks Vilniaus rajono Globos centruose ir kaip bus minima ši prasminga diena. Šiai svarbiai dienai paminėti Vilniaus rajono šeimos ir vaiko krizių centre organizuojamas renginys, į kurį bus pakviesti svečiai iš kitų centrų, padėkos raštais bus pagerbti globėjai. Globojamiems vaikams bus paruošta daug pramogų ir staigmenų.

**NUTARTA**

**Dalintis informacija apie Vilniaus rajone vyksiančius renginius Globėjų dienai paminėti, kviesti į renginius Vilniaus rajono šeimas.**

**SVARSTYTA**

1. **Kiti einamieji klausimai.**

Vilniaus rajono Šeimos tarybos nariai aptarinėjo Šeimos tarybos darbą, artimiausius planus, NVO ir savivaldybės bendradarbiavimą.

 **NUTARTA**

 **Šeimos tarybos nariams aktyviai dalyvauti Šeimos tarybos posėdžiuose, padėti įgyvendinti Savivaldybės funkcijas kuriant šeimai palankią aplinką Savivaldybėje ir stiprinti bendradarbiavimą tarp Savivaldybės institucijų ar įstaigų ir nevyriausybinių organizacijų, dirbančių su šeimomis ar joms atstovaujančių. Analizuoti, stebėti ir vertinti Savivaldybės teisės aktų, turinčių įtakos šeimų padėčiai Savivaldybėje, rengimą ir įgyvendinimą. Teikti pasiūlymus dėl darbo optimizavimo.**

**Kitas Vilniaus rajono savivaldybės Šeimos tarybos posėdis planuojamas 2022 m. rugsėjo 15 d. 13.00 val.**

|  |  |
| --- | --- |
| Posėdžio pirmininkė |  Kristina Malinovska |
|  |
|  |  |